
Når jeg leser …
da betyr det …
fellesskap, et
grupper med mennesker som har noe til felles og føler de hører sammen
hoved-trekk, et
de viktigste punktene som beskriver noe
kammer, et
en av flere deler av gruppen som velger lover
kongress, en
en gruppe med folke-valgte politikere som skal lage og god-kjenne lover og regler for et land
lokal
et av-grenset område. Ordet blir ofte brukt til å beskrive området der du bor. 
innad
innen-for samme gruppe
mangfold
at det finnes mange ulike typer mennesker og kulturer innen-for en gruppe
nødvendig
det du er helt nødt til å ha eller gjøre
rase, en
en inn-deling av folk etter hvordan de ser ut, stort sett basert på hud-farge og hvor de kommer fra
representant, en
en person som snakker eller handler på vegne av andre
samfunn, et
mennesker som lever sammen i et land, område eller gruppe
senator, en
en person som er valgt til å sitte i senatet
skatt, en
her: penger du betaler inn til staten fra det du tjener, som staten bruker på hjelp som skole og sykehus
uavhengig
her: en politiker som ikke tilhører et parti
utslipp
stoffer som slipper ut i lufta, vannet eller naturen. Ofte brukt for å snakke om stoffer som skader miljøet
vedta, å
å god-kjenne en lov eller bestemmelse, og gjøre at den blir del av samfunnet


Greit å vite:
Å år er det mellom-valg i USA. Folket i USA skal velge hvem som skal sitte i kongressen. Det er USA sin lov-givende makt. Mellom-valg skjer hvert fjerde år, i midten av den fire år lange perioden til presidenten. 

Mellom-valg i USA er ikke bare ett valg. Det er flere små valg i alle de 50 del-statene. Til sammen bestemmer alle de små valgene hvem som skal lage lover neste årene. Del-statene i USA velger representanter hver for seg. Det partiet som får flest stemmer fra en del-stat, får alle plassene fra den del-staten.

I år skal det stemmes over plasser i både Senatet og i Representantenes hus. Senatet har 100 plasser, bygget opp av to politikere fra hver delstat. De kalles senatorer. 35 seter skal stemmes over i år.

Representantenes hus har 435 plasser. Her får statene et ulikt antall plasser ut ifra hvor mange som bor i staten. Alle plassene i Representantenes hus er til valg i år.

Flere stater velger også i år hvem som blir guvernør. Vi kan si guvernører blir som en «mini-president» av staten. De kan i stor grad velge om de vil innføre lover fra kongressen i deres stat.

Kilde: Store Norske Leksikon


Spørsmål:
1. Når er det mellom-valg i USA?
Svar: 

2. Hva er Demokratene og Republikanerne, og hvorfor er de viktige?
Svar: 

3. Hvilket parti tilhører den nå-værende presidenten i USA?
Svar: 

4. Hva heter de to kamrene i kongressen?
Svar: 

5. Hvilket parti har flest plasser i kongressen i dag?
Svar: 

6. Hva tenker demokrater om staten?
Svar: 

7. Hva mener republikanere om innvandring?
Svar: 

8. Hvorfor er det så viktig for Trump at Republikanerne vinner mellom-valget?
Svar: 


Oppgave: Sett ordene på rett sted i teksten:
Presidenter i USA
dager
døde
eneste
fredspris
ganger
kvinnelige
lederen
lover
oppkalt
stilt

Presidenten er den øverste _ _ _ _ _ _ _ i USA. En president kan ha jobben i fire år om gangen, og kan bli valgt toppen to _ _ _ _ _ _. I dag er Donald Trump president i USA.

Presidenten skal passe på at lovene kongressen har bestemt vil skje. Han kan også foreslå _ _ _ _ _ selv, men må få loven god-kjent av kongressen. Om presidenten er uenig med noe kongressen bestemmer, kan han legge ned veto. Det betyr at den nye loven ikke skjer likevel.  

Den aller første presidenten i USA het George Washington. Han var president fra 1789 til 1797. USA sin hoved-stad Washington D.C. er _ _ _ _ _ _ _ etter ham. Morsomt nok er George Washington den _ _ _ _ _ _ presidenten som ikke har bodd i Washington D.C.  

Han som var president i USA i lengst tid het Franklin D. Roosevelt. Han var president i 12 år. Andre verdens-krig gjorde at han fikk ha rollen lenge. Han som hadde jobben i kortest tid het William Henry Harrison. Han _ _ _ _ av lunge-betennelse etter å ha vært president i kun 32 _ _ _ _ _. 

Barack Obama var den første afro-amerikanske presidenten i. Han var president fra 2009 til 2017. Han vant Nobels _ _ _ _ _ _ _ _ _ etter kun ett år som president. Han fikk den for å ha jobbet for mer samarbeid mellom land. 

Så langt har kun menn vært presidenter i USA. Og det er bare to kvinner som har _ _ _ _ _ til president-valg. Hillary Clinton stilte i valget i 2016. Kamala Harris stilte til valg i 2024. Begge tapte mot Donald Trump. Harris var også den første _ _ _ _ _ _ _ _ _ _  vise-presidenten i USA. 

Kilde: Store Norske Leksikon og Amerikanskpolitikk.no
-----

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: https://utgave.klartale.no/


Du finner også artikkelen på klartale.no i løpet av uka.


Om bindestreker: 

I Ukens oppgave bruker vi ofte pedagogiske binde-streker for å dele lange, eller litt vanskelige, ord. Hensikten er at det skal bli lettere for alle å lese dem. Mange ord i språket vårt er satt sammen av to ord. Men ord som er satt sammen av to ord, skal som regel ikke deles i norsk rett-skriving. Du kan selvsagt ta strekene bort, eller legge til.

